**Skuodas** (leeduⓘ), vene keeles vanasti Шкуды on linn Leedus Bartuva jõe ääres. Skuodas on Skuodase rajooni ja Skuodase valla halduskeskus. 

Linn asub 2 kilomeetri kaugusel Läti piirist. Skuodasesse jääb osaliselt Bartuva ihtüoloogiline kaitseala. Osaliselt ulatub sinna ka Natura 2000 ala Luoba jõgi.

Skuodast on esimest korda mainitud 1253. aastal. Toona elasid seal kurelased, asula asus Ceklise maakonnas. Linnaõigused sai Skuodas 1572. aastal, ent kaotas need 1776. aastal. Aastal 1821. ehitati sinna luteri kirik, 1847. aastal katoliku kirik. 1914. aastal ehitati läbi linna Priekule–Klaipėda raudtee.

1911. aastal rajati trükikoda. Teine maailmasõda hävitas Skuodase keskuse.

1946. aastal sai Skuodas taas linnaõigused. Tänapäeval moodustab Skuodas halduslikult omaette valla.

XVII sajandil rajati Skuodase mõis, mis kuulus algul Chodkiewiczitele, hiljem aga Sapiehadele. Mõisas asub kool.

Linna piiridesse jääb kaks juudi kalmistut, Nõukogude sõjaväekalmistu, Skuodase kalmistu, Skuodase katkuohvrite matmipaik ja Kulai küla kalmistu. Skuodase linn hooldab ka kolme Narvydžiai kalmistut.

Kultuurimälestised
------------------

Muinsuskaitse all on Skuodase vana juudi kalmistu ja Skuodase linna ning selle ümbruskonna juutide hukkamispaik.

Linnaga liidetud Kulai I küla aladel asuvad muinsuskaitse alused Kulai kalmistu ja Kulai II kalmistu.

Linna idaosas on muinsuskaitse all Skuodase vana kalmistu säilinud osad. Eraldi on muinsuskaitse all Leedu metsavendade hukkamis- ja matmispaik ja nn Katkuhauad.

Skuodase ajalooline osa moodustab muinsuskaitseala. Kaitse all on sealne kohati XVI sajandist pärinev tänavavõrgustik, munakivisillutis, mitmed üksikobjektid. Selle idapoolses otsas asub Skuodase luteri kirik, mille juures asub teise maailmasõja aegne Nõukogude sõdurite matmispaik.

Ajaloolise osa serval asub kaitsealune Skuodase mõisa hoonetekompleks. Kompleksist on kaitse all moonakamaja, õigeusu kirik ja häärber. Mõisa territooriumile jääb ka teine Skuodase juutide hukkamispaik.

Elanikkond
----------

|  |  |
| --- | --- |
| * 657 (1885)
* 3041 (1903)
* 4684 (1970)
* 5500 (1976)
* 7269 (1979)
* 8730 (1989)
 | * 7896 (2001)
* 6513 (2011)
* 5922 (2015)
* 5610 (2017)
* 5508 (2021)
 |

Tuntud Skuodase elanikud
------------------------

* Simonas Daukantas (1793–1864) ajaloolane ja kirjanik
* Alvydas Duonėla (1976) kanuusõitja

* Vilniuse tänavVilniuse tänav
* Rahva Valu monumentRahva Valu monument
* Skuodase luteri kirikSkuodase luteri kirik

Viited
------

1. ↑  Resident population by city / town at the beginning of the year, vaadatud 12.02.2023.
2. ↑   Шкуды. Энциклопедический словарь Брокгауза и Ефрона, Kd. 39А (78) : Шенье — Шуйский монастырь. С.-Петербургъ, 1903. 660 lk.
3. ↑
4. ↑  Skuodo rajono savivaldybė
5. ↑  Skuodo žydų senosios kapinės
6. ↑  Skuodo miesto ir apylinkių žydų žudynių ir užkasimo vieta
7. ↑  Kulų kapinynas
8. ↑  Kulų kapinynas II
9. ↑  Skuodo senųjų kapinių, Lietuvos partizanų užkasimo vietos ir kapų kompleksas
10. ↑  Skuodo senųjų kapinių, Lietuvos partizanų užkasimo vietos ir kapų komplekso Lietuvos partizanų užkasimo vieta ir kapai
11. ↑  Skuodo senųjų kapinių, Lietuvos partizanų užkasimo vietos ir kapų komplekso Skuodo senosios kapinės, vad. Maro kapeliais
12. ↑  Skuodo miesto istorinė dalis
13. ↑  Skuodo evangelikų liuteronų bažnyčia
14. ↑  Antrojo pasaulinio karo Sovietų Sąjungos karių palaidojimo vieta
15. ↑  Skuodo dvaro sodybos fragmentai
16. ↑  Skuodo dvaro sodybos fragmentų kumetynas
17. ↑  Skuodo dvaro sodybos fragmentų Šv. Aleksandro Neviškio cerkvės pastatas
18. ↑  Skuodo dvaro sodybos fragmentų rūmai
19. ↑  Žydų žudynių ir užkasimo vieta

Välislingid
-----------

 Skuodas – pildid, videod ja helifailid Wikimedia Commonsis
* Infot Skuodase kohta (*leedu keeles*)
* Linn portaalis vietoves.Lt

| * v
* r
Skuodase rajooni haldusjaotus |
| --- |
| 
Aleksandrija vald **·**  Barstyčiai vald **·**  Lenkimai vald **·**  Mosėdise vald **·**  Notėnai vald **·**  Skuodase vald **·**  Skuodase linnavald **·**  Šatėse vald **·**  Ylakiai vald |